b'\n_START_ARTICLE_\nHerman J. Mankiewicz\n_START_SECTION_\nBiografia\n_START_PARAGRAPH_\nMankiewicz va n\xc3\xa9ixer a Nova York l\'any 1897 fill d\'una fam\xc3\xadlia jueva provinent d\'Alemanya. Va fer estudis de filosofia a la Universitat de Col\xc3\xbambia i despr\xc3\xa9s va ser editor de la revista "American Jewish Chronicle". Va participar en la Primera Guerra Mundial i un cop acabada va tornar a Nova York fent d\'escriptor per al "New York World". Aviat va ser considerat com un dels escriptors m\xc3\xa9s enginyosos del moment, rivalitzant amb George S. Kaufman, i articles seus van apar\xc3\xa8ixer en les principals revistes de l\'\xc3\xa8poca, com Vanity Fair. Mankiewicz va cridar l\'atenci\xc3\xb3 del productor Walter Wanger\xc2\xa0per les seves cr\xc3\xadtiques publicades a New York Times i a New Yorker i li va oferir un contracte._NEWLINE_El 1926, va comen\xc3\xa7ar la seva carrera com a guionista proveint idees per a pel\xc2\xb7l\xc3\xadcules com The Road to Mandalay (1926), escrivint els r\xc3\xa8tols de pel\xc2\xb7l\xc3\xadcules mudes com a Gentlemen Prefer Blondes (1928). La Paramount el va convertir en el cap del seu departament de guions, des d\'on va contractar escriptors de talent amb un estil similar al seu entre els quals destaca Ben Hecht. Aviat va esdevenir un dels guionistes m\xc3\xa9s ben pagats de Hollywood i el pas del cinema mut a sonor el va beneficiar molt per la seva gran capacitat d\'inventar di\xc3\xa0legs per als actors. Va estar contractat per diverses majors: la Paramount (1926-32), la MGM (1933-40) i la RKO (1940, 1944-48)._NEWLINE_Tamb\xc3\xa9 va ser productor executiu de diferents com\xc3\xa8dies dels germans Marx, per\xc3\xb2 els seus excessos en el joc, les festes salvatges i l\'alcohol, unit al menyspre que sentia vers Hollywood li van comen\xc3\xa7ar a passar factura. Sovint estava en desacord amb els estudis. Una vegada la Warner Brothers li va encarregar el gui\xc3\xb3 d\'una pel\xc2\xb7l\xc3\xadcula de Rin Tin Tin per castigar-lo. Mankiewicz, aleshores, va presentar un gui\xc3\xb3 en qu\xc3\xa8 el gos introdu\xc3\xafa un nen dins d\'una casa en flames._NEWLINE_Mankiewicz \xc3\xa9s conegut sobretot pel seu gui\xc3\xb3 de Ciutad\xc3\xa0 Kane pel qual guany\xc3\xa0 un Oscar el 1941 juntament amb Orson Welles. La contribuci\xc3\xb3 de Welles al gui\xc3\xb3 no \xc3\xa9s del tot clara i possiblement el principal o \xc3\xbanic autor del gui\xc3\xb3 fou Mankiewicz. Despr\xc3\xa9s d\'aquesta pel\xc2\xb7l\xc3\xadcula la seva carrera va remuntar un xic, per\xc3\xb2 fou nom\xc3\xa9s temporalment._NEWLINE_Va morir a Hollywood a 55 anys el mes de mar\xc3\xa7 de 1953.\n_START_SECTION_\nPremis i distincions\n_START_PARAGRAPH_\n1941 Oscar al millor gui\xc3\xb3 original, junt amb Orson Welles per la pel\xc2\xb7l\xc3\xadcula Ciutad\xc3\xa0 Kane._NEWLINE_1942 Nominaci\xc3\xb3\xc2\xa0a\xc2\xa0l\'Oscar al millor gui\xc3\xb3 adaptat per la pel\xc2\xb7l\xc3\xadcula L\'orgull dels ianquis, juntament amb Jo Swerling.\n_START_SECTION_\nFilmografia\n_START_PARAGRAPH_\nMalgrat que Herman J. Mankiewicz \xc3\xa9s conegut sobretot com a guionista, tamb\xc3\xa9 va actuar com a productor en diferents pel\xc2\xb7l\xc3\xadcules entre les quals destaquen Pistolers d\'aigua dol\xc3\xa7a (1931), Million Dollar Legs (1932), Horse Feathers (1932), Duck Soup (1933) i El secret d\'una dona (1949). Segons l\'American Film Institute, Mankiewicz va ser guionista de les seg\xc3\xbcents pel\xc2\xb7l\xc3\xadcules:_NEWLINE_The Road to Mandalay\xc2\xa0 (1926)\xc2\xa0_NEWLINE_Stranded in Paris\xc2\xa0 (1926)\xc2\xa0_NEWLINE_Two Flaming Youths\xc2\xa0 (1927)\xc2\xa0_NEWLINE_The Spotlight\xc2\xa0 (1927)\xc2\xa0_NEWLINE_Fashions for Women\xc2\xa0 (1927)\xc2\xa0_NEWLINE_Figures Don\'t Lie\xc2\xa0 (1927)\xc2\xa0_NEWLINE_Honeymoon Hate\xc2\xa0 (1927)\xc2\xa0_NEWLINE_The Gay Defender\xc2\xa0 (1927)\xc2\xa0_NEWLINE_A Gentleman of Paris\xc2\xa0 (1927)_NEWLINE_The Last Command\xc2\xa0 (1928)\xc2\xa0_NEWLINE_The Mating Call\xc2\xa0 (1928)\xc2\xa0_NEWLINE_Avalanche  (1928)_NEWLINE_Take Me Home\xc2\xa0 (1928)\xc2\xa0_NEWLINE_The Water Hole\xc2\xa0 (1928)\xc2\xa0_NEWLINE_What a Night\xc2\xa0 (1928)\xc2\xa0_NEWLINE_The Dragnet\xc2\xa0 (1928)\xc2\xa0_NEWLINE_Three Week-ends\xc2\xa0 (1928)\xc2\xa0_NEWLINE_His Tiger Lady\xc2\xa0 (1928)\xc2\xa0_NEWLINE_A Night of Mystery\xc2\xa0 (1928)\xc2\xa0_NEWLINE_The Magnificent Flirt\xc2\xa0 (1928)\xc2\xa0_NEWLINE_Something Always Happens\xc2\xa0 (1928)\xc2\xa0_NEWLINE_Love and Learn\xc2\xa0 (1928)\xc2\xa0_NEWLINE_The Barker\xc2\xa0 (1928)_NEWLINE_Gentlemen prefer blondes (1928)_NEWLINE_The Big Killing\xc2\xa0 (1928)_NEWLINE_The Man I Love\xc2\xa0 (1929)\xc2\xa0_NEWLINE_Abie\'s Irish Rose  (1929)_NEWLINE_The Dummy\xc2\xa0 (1929)\xc2\xa0_NEWLINE_The Canary Murder Case\xc2\xa0 (1929)\xc2\xa0_NEWLINE_Marquis Preferred\xc2\xa0 (1929)\xc2\xa0_NEWLINE_The Mighty\xc2\xa0 (1929)\xc2\xa0_NEWLINE_The Love Doctor\xc2\xa0 (1929)_NEWLINE_Thunderbolt\xc2\xa0 (1929)\xc2\xa0_NEWLINE_Men Are Like That\xc2\xa0 (1930)\xc2\xa0_NEWLINE_Honey\xc2\xa0 (1930)\xc2\xa0_NEWLINE_Ladies Love Brutes\xc2\xa0 (1930)\xc2\xa0_NEWLINE_Ch\xc3\xa9rie\xc2\xa0 (1930)\xc2\xa0_NEWLINE_The Vagabond King\xc2\xa0 (1930)\xc2\xa0_NEWLINE_True to the Navy\xc2\xa0 (1930)\xc2\xa0_NEWLINE_Love Among the Millionaires\xc2\xa0 (1930)\xc2\xa0_NEWLINE_Dude Ranch\xc2\xa0 (1931)_NEWLINE_The Royal Family of Broadway\xc2\xa0 (1931)\xc2\xa0_NEWLINE_Ladies\' Man\xc2\xa0 (1931)_NEWLINE_Man of the World\xc2\xa0 (1931)\xc2\xa0_NEWLINE_\xc2\xa1Salga de la cocina!\xc2\xa0 (1931)\xc2\xa0_NEWLINE_Dancers in the Dark\xc2\xa0 (1932)_NEWLINE_Girl Crazy\xc2\xa0 (1932)\xc2\xa0\xc2\xa0_NEWLINE_The Lost Squadron\xc2\xa0 (1932)\xc2\xa0_NEWLINE_Another Language (1933)_NEWLINE_Meet the Baron\xc2\xa0 (1933)\xc2\xa0_NEWLINE_El sopar \xc3\xa9s a les vuit\xc2\xa0 (1934)\xc2\xa0_NEWLINE_Stamboul Quest\xc2\xa0 (1934)\xc2\xa0_NEWLINE_The Show-Off\xc2\xa0 (1934)\xc2\xa0_NEWLINE_Escapade\xc2\xa0 (1935)\xc2\xa0_NEWLINE_Rendezvous\xc2\xa0 (1935)\xc2\xa0_NEWLINE_After Office Hours  (1935)_NEWLINE_It\'s in the Air\xc2\xa0 (1935)\xc2\xa0_NEWLINE_The Emperor\'s Candlesticks\xc2\xa0 (1937)\xc2\xa0_NEWLINE_My Dear Miss Aldrich\xc2\xa0 (1937)\xc2\xa0_NEWLINE_John Meade\'s Woman\xc2\xa0 (1937)\xc2\xa0_NEWLINE_It\'s a Wonderful World\xc2\xa0 (1939)_NEWLINE_El mag d\'Oz\xc2\xa0 (1939)\xc2\xa0_NEWLINE_Keeping Company\xc2\xa0 (1940)\xc2\xa0_NEWLINE_Ciutad\xc3\xa0 Kane (1941)_NEWLINE_Rise and Shine\xc2\xa0 (1941)\xc2\xa0_NEWLINE_This Time for Keeps\xc2\xa0 (1942)\xc2\xa0_NEWLINE_L\'orgull\xc2\xa0dels ianquis  (1943)\xc2\xa0_NEWLINE_Stand by for Action\xc2\xa0 (1943)\xc2\xa0_NEWLINE_Christmas Holiday\xc2\xa0 (1944)\xc2\xa0_NEWLINE_The Enchanted Cottage\xc2\xa0 (1945)\xc2\xa0_NEWLINE_Pirates del Carib\xc2\xa0 (1945)\xc2\xa0_NEWLINE_A Woman\'s Secret\xc2\xa0 (1949)\xc2\xa0_NEWLINE_The Pride of St. Louis\xc2\xa0 (1952)\xc2\xa0'